**ԱՐՁԱՆԱԳՐՈՒԹՅՈՒՆ ԹԻՎ 1**

«ՍՈԼԵՅ» ՍՊԸ Արագածոտնի մարզի Թալին համայնքի Դաշտադեմ Սաիդներ Դաշտամիջյան փողոց թիվ 2 հողամաս հասցեում արևային ֆոտովոլտային էլեկտրակայանի կառուցման առաջին հանրային քննարկման։

 02․04.2025թ․ Թալին համայնք,

 Թալին բնակավայր

2025թ. Ապրիլի 2-ին ժամը 12։45-ին «Շրջակա միջավայրի վրա ազդեցության գնահատման եվ փորձաքննության մասին» ՀՀ օրենք (2014) հունիսի 21-ի ՀՕ- 110-Ն Հայաստանի Հանրապետության օրենքում փոփոխություններ կատարելու մասին (Փոփոխությունները 2023 թվականի մայիսի 3) ՀՀ Օրենքի, ինչպես նաև ՀՀ կառավարության 19.11.2014թ. N 1325-Ն որոշման մեջ փոփոխություն կատարելու մասին» N 2343 - Ն որոշմամբ սահմանված կարգով տեղի ունեցավ «ՍՈԼԵՅ» ՍՊ Ընկերության կողմից, նախատեսվող, ՀՀ Արագածոտնի մարզի Թալին համայնքի Դաշտադեմ Սաիդներ Դաշտամիջյան փողոց թիվ 2 հողամաս հասցեում նախատեսվող արևային ֆոտովոլտային էլեկտրակայանի կառուցման վերաբերյալ հանրային առաջին քննարկումը։

Քննարկմանը մասնակցում էին Թալին համայնքապետարանի ներկայացուցիչներ, Ձեռնարկողի ներկայացուցիչներ, բնակիչներ։

**Բացման խոսքով հանդես եկավ Համայնքապետարանի ներկայացուցիչ Գագիկ Միրզախանյանը,** ներկայացրեց, որ Դաշտադեմ բնակավայրում նախատեսվում է Արևային ֆոտովոլտային կայանի կառուցում, որի օդային գծի մի մասը անցնելու է Թալին բնակավայրի տարածքով, համայնքային հողերով։Նշեցհամայնքում ստեղծվելիք նոր աշխատատեղերի անհրաժեշտությունը։ Նշեց, որ ակնկալում են 5 միլիոն դրամի աջակցություն համայնքին, ինչը հնարավորություն կտա համաչափ զարգացնել նաև բնակավայրերը։

 **«Նովալ» ՍՊԸ ընկերության ներկայացուցիչ Ազգանուշ Դռնոյանը ներկայացրեց, որ** օդային գծի մոտ 1կմ հատվածը անցնելու է Թալին բնակավայրով, ինչով էլ պայմանավորված է Թալին բնակավայրում իրականացվելիք այս հանրային քննարկումը։ Ներկայացրեց ՇՄԱԳ-ի կարգավորման օրենսդրական դաշտը, հանրային քննարկումների անհրաժեշտությունը։ Ներկայացրեց հնարավոր ազդեցությունները շրջակա միջավայրի վրա։ Նշեց որ հանրությունը իրեն հուզող բոլոր հարցադրումները կարող է ներկայացնել բանավոր, ինչպես նաև գրավոր՝ քսան օրյա ժամկետում։

**Համայնքի ներկայացուցիչները** հավանություն տվեցին նախագծի իրականացմանը։

**Գագիկ Միրզախանյանը ՝** շնորհակալություն հայտնեց ներկաներին մասնակցության համար և եզրափակեց հանրային քննարկումը**։**

**Թալին համայնքապետարանի**

**Ներկայացուցիչ ՝ Գագիկ Միրզախանյան**  ——————————

**Արձանագրող՝ Գագիկ Միրզախանյան** —————————

**Ձեռնարկողի ներկայացուցիչ՝ Գևորգ Աղաբեկյան** —————————